Okresná prokuratúra Trnava 
Vajanského 22, 918 67 Trnava 1 	

Sp. zn. : 2 Pv 762/13/2207	Trnava, 8.7.2014
EEČ : 2-21-172-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 600,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: Detský domov v Trnave, Botanická 46, 917 08 XXXXX, IČO: 00351628  
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - okolie pod spisovou značkou ORP-2328/ZA-TT-2013.
dňa 15.08.2013 v čase okolo 19.40 h v obci XXXXX pred rodinným domom XXXXX vulgárne urážal a fyzicky napadol XXXXX, nar. XXXXX, a to tak, že ju rukami chytil pod krkom, chvíľu ju škrtil a následne ju sotil na zem, pričom spadla na pravú ruku, v ktorej po náraze cítila silnú bolesť, opäť sa postavila a opakovane do poškodenej sotil, dôsledkom čoho spadla na chrbát, čím poškodenej XXXXX spôsobil zlomeninu dolného konca vretennej kosti vpravo a pohmoždenie na rozhraní krku a dolnej čeľuste vpravo,

Odôvodnenie: 
Uznesením povereného príslušníka Obvodného oddelenia PZ Zavar pod ČVS: ORP-2328/ZA-TT-2013 zo dňa 14.02.2014 bolo podľa § 206 odsek 1 Trestného poriadku vznesené obvinenie XXXXX pre prečin ublíženia na zdraví podľa  § 156 ods. 1, ods. 2 písm. a) Trestného zákona s poukazom na § 139 písm. e) Trestného zákona na tom skutkovom základe, ako je to uvedené vo výrokovej časti tohto uznesenia. 

Podľa § 220 ods. 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX sa dopustil trestného činu ublíženia na zdraví podľa  § 156 ods. 1, ods. 2 písm. a) Trestného zákona s poukazom na § 139 písm. e) Trestného zákona, za ktorý Trestný zákon ustanovuje trest odňatia slobody na jeden rok až na tri roky. 

Podľa § 10 odsek 1 Trestného zákona prečinom je 
a) trestný čin spáchaný z nedbanlivosti alebo 
b) úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov.

Obvinený pri preštudovaní vyšetrovacieho spisu pred povereným príslušníkom PZ, ako aj pri vykonaní mediácie pred probačným a mediačným úradníkom Okresného súdu v Trnave slobodne, vážne a určito vyhlásil, že spáchal skutok, za ktorý je stíhaný. 
	
Trestným činom spáchaným obvineným XXXXX bola spôsobená škoda poškodenej XXXXX, ktorej bolo ublížené na zdraví, pričom obvinený poškodenej dňa 28.05.2014 vyplatil sumu vo výške 600,-Eur z titulu bolestného a sťaženia spoločenského uplatnenia. 

Pri vykonaní mediácie poškodená XXXXX uviedla, že so schválením zmieru s obvineným XXXXX súhlasí.

Obvinený XXXXX uzatvoril dňa 26.06.2014 prostredníctvom probačného a mediačného úradníka Okresného súdu v Trnave zmier s poškodenou XXXXX, ktorej sa zároveň ospravedlnil a vyjadril poľutovanie nad negatívnymi následkami svojho konania. Poškodená zároveň prehlásila, že si voči obvinenému neuplatňuje nárok na náhradu škody, keďže jej nároky na náhradu škody boli v predmetnej veci v plnom rozsahu uspokojené.

Dňa 24.06.2014 obvinený XXXXX zložil na depozitný účet Okresnej prokuratúry XXXXX peňažnú sumu vo výške 150,- €, určenú na všeobecne prospešné účely, z toho 50% predstavuje suma určená Detskému domovu v Trnave, Botanická 46, 917 08 XXXXX, IČO: 00351628 a 50% predstavuje suma určená na peňažnú pomoc obetiam trestnej činnosti Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce.  

S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná  (§ 185 ods. 2 Tr. por.)

JUDr. Lýdia Bartošová
prokurátorka